《儿子咸画雁老人作江天仍作诗命咸书卷上》
宋代·龚开

朔方六月犹有雪，江南十月冰未结。
雁门一夜起夜风，飞到江南未八月。
江南处处多稻粱，景物何独为潇湘。
沙汀月暗渔火起，警奴一夜空荒忙。
休言汝肉不登俎，全身已被家儿取。
犹幸先生有爱心，放汝长江得容与。

作者简介：宋淮阴人，字圣予，号翠岩，一号龟城叟。尝与陆秀夫同居广陵幕府。理宗景定间为两淮制置司监官。宋亡不仕。家甚贫，坐无几席。精于经术，工诗文、古隶，善画人物、山水。